****

**VIII.**

**a magyarországi református általános iskolák**

**és a határon túli magyar általános iskolák**

**2-8. osztályosainak**

**A szépírás részben művészet, részben tudomány, mégpedig a kalligráfia tudománya.**

**A verseny célja: a mai rohanó, internetes világunkban megállni picit és emberközelivé tenni az írást, ösztönözni a gyermekeket a szépírás gyakorlására.**

**Hisszük és valljuk: nagyon fontos, hogy az általános iskola alsó és felső tagozatában is minden gyermek szépen írjon!**

**Ezek a gondolatok vezetik a vésztői Kis Bálint Református Általános Iskola fenntartóját és pedagógusait, amikor meghirdetjük immár a VIII. STYLUS Szépírási Versenyt.**

**A versenyre benevezni az iskoláknak kell 2022. december 9-ig!**

**A verseny két fordulóból áll.**

**A házi versenyen a diákok az iskolánk által 2023. január 9-én elküldött nyomtatott betűs anyagot másolják le, amit 2023. január 20-ig küldenek el postai úton iskolánk címére. Minden résztvevő iskolából**

**évfolyamonként várjuk annak az 1 - 1 tanulónak az „alkotását”, amelyet az adott intézményben a legszebbnek ítélnek. Az intézményünk által felkért értékelő bizottság a beküldött munkákat rangsorolja, és a második fordulóra (2023. február 24.) meghívja az összes nevező közül – évfolyamonként azt a 10 – 10 diákot, akik a Kis Bálint Református Általános Iskolában rendezett döntőn vehetnek részt. A járványhelyzet alakulásától függően – indokolt esetben – a döntőt személyes jelenlét mellőzősével is megtartjuk.**

**Íróeszköz az alsó tagozatos diákoknak ceruza (HB-s), a felső tagozatosoknak kék toll.**

**Nevezési díj: 1500 Ft/fő. Nevezési díjat csak a beküldött pályaművek száma alapján kell befizetni (iskolánként max. 7 fő, tehát 10 500 Ft) aTakarékbank Zrt.54000083-10000025 számlaszámra. Közleményben tüntessék föl: Stylus Szépírási verseny nevezési díj. Befizetés határideje: 2023. január 20.**

**Számlaigény esetén kérjük a csatolt „Számlaigény” űrlapot kitöltve visszajuttatni!**

**Nevezési határidő: 2022. december 9.**

**Tisztelettel és kíváncsisággal várjuk az iskolák jelentkezését – a mellékelt jelentkezési lapon – a következő címre:**

**VIII. STYLUS Szépírási Verseny**

**Kis Bálint Református Általános Iskola**

**5530 Vésztő, Bartók tér 4.**

**e-mail:** **kbrefisk@gmail.com**

**A versennyel kapcsolatos kérdésekkel a 06-20-2223368-as telefonszámon Hollósi Márta intézményvezető-helyettes hívható.**

**Vésztő, 2022. szeptember 23.**

**………………………. ………………………..**

 Mucsi István Hollósi Márta

 intézményvezető intézményvezető-helyettes